pythainlp/thai-wiki-dataset-v3 huggingface dataset:
14 นางสิงห์ร้าย

14 นางสิงห์ร้าย (อังกฤษ: The 14 Amazons) เป็นภาพยนตร์จีนกำลังภายในที่ออกฉายในปี ค.ศ. 1972 กล่าวถึงเรื่องราวของ ขุนศึกตระกูลหยาง นำแสดงโดย หลิง ปอ, ลิซ่า ลู่, ลิลลี่ เหอ, เยี่ย หัว
== เนื้อเรื่องย่อ ==
เมื่อผู้นำตระกูลหยางถูกฆ่าตายพร้อมชายหนุ่มจากการต่อสู้กับผู้รุกราน ทำให้คนในตระกูลหยางโกรแค้น หญิงสาวของตระกูลหยางทั้ง 14 นางจึงจำเป็นต้องจับดาบเข้าต่อสู้กับผู้รุกรานจนได้รับชัยชนะ ฝ่ายผู้รุกรานพยายามจัดทัพเข้าโจมตีตระกูลหยางอย่างหนัก แต่ไม่สำเร็จต้องถอยทัพกลับไป ติดตามวีรกรรมอันหาญกล้าของหญิงสาวจากตระกูลหยาง
== นักแสดง ==
หลิง ปอ รับบท มู่ กุ้ยอิ่ง
ลิซ่า ลู่ รับบท เฉอ ไซ่ฮัว
ลิลลี่ เหอ รับบท หยาง เหวิงกวง
เยี่ย หัว รับบท ลู่ เจา
== อ้างอิง ==
== แหล่งข้อมูลอื่น ==
The 14 Amazons at Hong Kong Cinemagic
มีดสั้นสะท้านฟ้า

มีดสั้นสะท้านฟ้า (อังกฤษ: Life Gamble, Life Combat) เป็นภาพยนตร์จีนกำลังภายในที่ออกฉายในปี ค.ศ. 1979 กำกับโดย จาง เช่อ, เหลียง ถิง, ลู่ เฟิง นำแสดงโดย อเล็กซานเดอร์ ฟู่ เซิง, กัว จุย, หวัง หลุงเหว่ย, กุ๊ ฟง
== เนื้อเรื่องย่อ ==
เจาซูหยู่ จอมดาบผู้มีฝีมือด้านตีเหล็กได้รับการขอร้องจากม่อชุนฟงช่วยทำมีดบินเจ็ดเล่มให้แก่เขาแต่เจาซู่หยู่ปฏิเสธเพราะสัญญากับตนเองแล้วว่าจะล้างมือจากการทำอาวุธ เสี่ยวเสียง มือกระบี่สาวงามยื่นข้อเสนอว่าจะนำมีดบินที่หายไปมาคืนให้หากม่อชุนฟงฆ่าสี่จอมโจรให้นางในการพนันเพื่อชิงหยกล้ำค่า ในขณะเดียวกันหยกนี้ยังมีผู้หมายปองอีกมากมายไม่ว่าจะเป็นเหมาไคหยวน ผู้ตัดสินการเดิมพันที่วางแผนให้เพ่งชวงชวงมือกระบี่สาวชิงสังหารสี่จอมโจร ขณะเดียวกันก็ซ้อนแผนให้ยุ่นเสียงสมุนของเขาฆ่านางเพื่อชิงหยกอีกทีหนึ่ง ส่วนช่างตีเหล็กเจาซูหยู่ก็รับปากจะช่วยตู้ยี่คุฯผู้น่าสงสารชิงหยกที่อ้างว่าเป็นของเขาที่ถูกปล้นไปกลับคืนมา
== นักแสดงนำ ==
อเล็กซานเดอร์ ฟู่ เซิง รับบท หยุน เสียง
กัว จุย รับบท เจา ซู่หยู, แบล็คสมิธ
หวัง หลุงเหว่ย รับบท เหมา ไค่หยวน, ราชสีห์ทองคำ
กุ๊ ฟง รับบท นายตำรวจเจ้า ซื่อจิง
== อ้างอิง ==
== แหล่งข้อมูลอื่น ==
Chang Cheh

redirect จาง เช่อ
ลิกา เอเฟเปเด

ลิกา เอเฟเปเด (Liga FPD) เป็นลีกฟุตบอลสูงสุดของประเทศคอสตาริกา ก่อตั้งในปี ค.ศ. 1921
==สโมสรที่เข้าร่วมลิกา เอเฟเปเด (ฤดูกาล 2017–18)==
== ดูเพิ่ม ==
ฟุตบอลในประเทศคอสตาริกา
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
ฟุตบอลในประเทศคอสตาริกา
ฟุตบอลลีกสูงสุด
ปริเมราดิบิซิออนเดอูรูกวย

ปริเมราดิบิซิออนเดอูรูกวย (Primera División de Uruguay) เป็นลีกฟุตบอลสูงสุดของประเทศอุรุกวัย ก่อตั้งในปี ค.ศ. 1900
==สโมสรที่เข้าร่วมปริเมราดิบิซิออนเดอูรูกวย (ฤดูกาล 2017)==
== ดูเพิ่ม ==
ฟุตบอลในประเทศอุรุกวัย
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
 
ฟุตบอลในประเทศอุรุกวัย
ฟุตบอลลีกสูงสุด
พระนางอตุลสิริมหาราชเทวี

พระนางอตุลสิริมหาราชเทวี (အတုလသီရိ မဟာရာဇ ဒေဝီ ; ประมาณ 1518 – 15 มิถุนายน 1568) พระอัครมเหสีองค์แรกใน พระเจ้าบุเรงนอง กษัตริย์องค์ที่ 3 แห่งราชวงศ์ตองอูจาก ค.ศ. 1550 ถึง 1568 โดยพระองค์เป็นเชื้อพระวงศ์ตองอูเพราะเป็นพระราชธิดาของ พระเจ้าเมงจีโย ปฐมกษัตริย์แห่ง ราชวงศ์ตองอู และเป็นพระขนิษฐาใน พระเจ้าตะเบ็งชะเวตี้ กษัตริย์องค์ที่ 2 แห่งราชวงศ์ตองอู
นอกจากนี้พระองค์ยังเป็นพระราชมารดาของ พระเจ้านันทบุเรง กษัตริย์ลำดับที่ 4 แห่งราชวงศ์ตองอู โดยใน ค.ศ. 1534 พระองค์ขณะพระชนมายุเพียง 16 พรรษาได้เข้าพิธีอภิเษกกับพระเจ้าบุเรงนอง
กระทั่ง ค.ศ. 1550 พระเจ้าตะเบ็งชะเวตี้ถูกปลงพระชนม์โดย สมิงสอตุด พระสวามีของพระองค์จึงได้ขึ้นสืบราชบัลลังก์เป็นพระเจ้าบุเรงนองพร้อมกับสถาปนาพระองค์เป็นพระอัครมเหสี
== ในวัฒนธรรมร่วมสมัย ==
พระนางอตุลสิริมหาราชเทวีเป็นตัวละครในละครโทรทัศน์ไทยหลายเรื่อง อาทิเช่น ผู้ชนะสิบทิศ ในชื่อ ตะละแม่จันทรา ในปี พ.ศ. 2501 รับบทโดย ศศิมา สิงห์สิริ , พ.ศ. 2514 รับบทโดย ดาเรศ สาตะจันทร์ , พ.ศ. 2523 รับบทโดย นันทวัน เมฆใหญ่, พ.ศ. 2526 รับบทโดย ดวงใจ หทัยกาญจน์, พ.ศ. 2532-33 รับบทโดย นาถยา แดงบุหงา, พ.ศ. 2556 รับบทโดย ปริศนา กัมพูสิริ และ ละครโทรทัศน์ เรื่อง กษัตริยา ในปี พ.ศ. 2546  ในชื่อ พระนางตะเกงจี รับบทโดย กาญจนา จินดาวัฒน์ และนอกจากนี้พระนางยังปรากฏในฉากภาพยนตร์ตำนานสมเด็จพระนเรศวรมหาราช ในปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง
== พงศาวลี ==
==อ้างอิง==
ราชวงศ์ตองอู
เทศบาลตำบลกุมภวาปี

เทศบาลตำบลกุมภวาปี เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอกุมภวาปี จังหวัดอุดรธานี มีพื้นที่ 3.73 ตารางกิโลเมตร ครอบคลุมพื้นที่บางส่วนของตำบลกุมภวาปี และมีประชากรในปี พ.ศ. 2560 จำนวน 8,497 คน
== ประวัติ ==
เทศบาลตำบลกุมภวาปี ก่อตั้งเมื่อวันที่31 สิงหาคม พ.ศ. 2498 ในชื่อว่า "สุขาภิบาลตูมใต้ อำเภอกุมภาวาปี" โดยแบ่งพื้นที่บางส่วนของตำบลตูมใต้ บริเวณศูนย์ราชการประจำอำเภอกุมภวาปีออกมาจัดตั้งขึ้น (ขณะนั้น)
เมื่อวันที่ 27 กรกฎาคม พ.ศ. 2532 ได้มีประกาศกระทรวงมหาดไทยให้ตั้งตำบลกุมภวาปีขึ้น โดยแบ่งแยกออกมาจากตำบลตูมใต้ จำนวน 12 หมู่บ้าน และทำให้ท้องที่สุขาภิบาลตูมใต้ถูกโอนมาอยู่ในเขตตำบลกุมภวาปี จนกระทั่งในวันที่ 25 พฤษภาคม พ.ศ. 2542 ประกาศกระทรวงมหาดไทย ให้ยกฐานสุขาภิบาลทั่วอาณาจักรไทยและให้เปลี่ยนแปลงฐานะเป็นเทศบาลตำบล จึงทำให้ สุขาภิบาลตูมใต้ เปลี่ยนแปลงฐานะเป็น เทศบาลตำบลตูมใต้
หลังจากนั้นไม่นาน ทางราชการได้เปลี่ยนชื่อ เทศบาลตำบลตูมใต้ เป็น เทศบาลตำบลกุมภวาปี เพื่อความไม่สับสนของราษฎรและตามชื่อตำบลที่ตั้งปัจจุบัน โดยมีผลบังคับเมื่อวันที่ 12 กันยายน พ.ศ. 2543 เป็นต้นมา
== ภูมิศาสตร์ ==
=== ที่ตั้งและอาณาเขต ===
เทศบาลตำบลกุมภวาปี ตั้งอยู่ในเขตของอำเภอกุมภวาปี ซึ่งเป็นที่ตั้งของศูนย์ของอำเภอกุมภวาปี ครอบคลุมพื้นที่ 3.73 ตารางกิโลเมตร อยู่ห่างจากกรุงเทพมหานครประมาณ 539 กิโลเมตร ตามเส้นทางหลวงแผ่นดินหมายเลข 2023 ตัดผ่าน สภาพมีทางน้ำธรรมชาติที่สำคัญ 1 สาย คือ ลำน้ำปาว ลำน้ำปาวนี้เป็นเส้นทางระบายน้ำธรรมชาติและทำการเกษตรของชาวอำเภอกุมภวาปี
ทิศเหนือ ติดต่อกับเทศบาลตำบลเชียงแหว
ทิศใต้ ติดต่อกับเทศบาลตำบลหนองหว้า
ทิศตะวันออก ติดต่อกับเทศบาลตำบลเวียงคำ
ทิศตะวันตก ติดต่อกับเทศบาลตำบลพันดอน และองค์การบริหารส่วนตำบลตูมใต้
=== ลักษณะภูมิอากาศ ===
ลักษณะภูมิอากาศของเทศบาลตำบลกุมภวาปี ขึ้นอยู่กับอิทธิพลของลมมรสุมที่พัดประจำฤดูกาล 2 ชนิด คือ ลมมรสุมตะวันออกเฉียงเหนือ ซึ่งพัดพามวลอากาศแห้งและเย็นจากทะเลมหาสมุทรมาปกคลุมประเทศไทยในช่วงฤดูฝน ทำให้มีฝนตกทั่วไป
== ประชากรและเขตการปกครอง ==
ปัจจุบันเทศบาลตำบลกุมภวาปี มีจำนวนหมู่บ้าน 10 หมู่บ้าน ได้แก่ หมู่ที่ 1, 2, 3, 4, 7, 8, 9, 10, 11 (บางส่วน), 13 มีชุมชนย่อย 14 ชุมชน ดังนี้
ชุมชนท่าเรือชมชื่น
ชุมชนน้อยเมืองโนน
ชุมชนโนนสวรรค์
ชุมชนหนองแวงนอกพัฒนา
ชุมชนประชาร่วมใจ
ชุมชนอากาศอำนวย
ชุมชนโพนทอง
ชุมชนเมืองใหม่พัฒนา
ชุมชนแสนสุข 1
ชุมชนแสนสุข 2
ชุมชนดงเมือง
ชุมชนรุ่งอรุณ
ชุมชนกลางเมือง
ชุมชนสามัคคี 13
== โครงสร้างพื้นฐาน ==
=== สถานศึกษา ===
สถาบันอุดมศึกษา
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดอุดรธานี
โรงเรียนมัธยม สพม.
โรงเรียนกุมภวาปี
โรงเรียนประถม สพป.
โรงเรียนบ้านดงเมือง (ดงเมืองวิทยา)
โรงเรียนบ้านท่าเปลือย
เอกชน
โรงเรียนมหาไถ่ศึกษากุมภวาปี
โรงเรียนเทพปัญญา
โรงเรียนมัธยมน้ำตาลอนุสรณ์
=== สาธารณสุข ===
โรงพยาบาลกุมภวาปี
ร้านขายยา 24 แห่ง
== อ้างอิง ==
กุมภวาปี
กุมภวาปี
จักรวาลสมมติ

จักรวาลสมมติ (fictional universe) ในเรื่องแต่งเป็นฉากหลังของเรื่องที่มีรายละเอียดต่างๆ เช่น เหตุการณ์ในประวัติศาสตร์ สสารที่ประกอบขึ้นมาเป็นโลก หรือสิ่งอื่นๆ แตกต่างไปจากโลกจริง อาจพบได้ในนวนิยาย หนังสือการ์ตูน ภาพยนตร์ชุด รายการโทรทัศน์ วิดีโอเกม หรือสื่อสร้างสรรค์อื่นๆ
จักรวาลสมมตินี้อาจคล้ายคลึงกับโลกจริงมาก แตกต่างเฉพาะตัวละครหรือเหตุการณ์บางอย่าง หรือแตกต่างกับโลกจริงอย่างมากจนแทบไม่มีอะไรเหมือนกันเลย อาจมีกฎทางฟิสิกส์ เวลา อวกาศ ที่ไม่เหมือนโลกจริง ก็ได้
ส่วนใหญ่เมื่อกล่าวถึงจักรวาลสมมติ มักหมายถึงจักรวาลสมมติที่มีความแตกต่างจากโลกจริงพอสมควร เช่น มีการกล่าวถึงเมือง ประเทศ หรือดาวเคราะห์ ที่แต่งขึ้นมา หรือมีเรื่องราวประวัติศาสตร์ที่แตกต่างจากเรื่องจริง หรือเรื่องที่เป็นเรื่องแฟนตาซี หรือบันเทิงคดีวิทยาศาสตร์ มีเวทมนตร์ มีการเดินทางด้วยความเร็วเหนือแสง เป็นต้น ซึ่งสิ่งเหล่านี้เป็นสิ่งที่ผู้แต่งสร้างขึ้นมา เพื่อให้เป็นฉากในการดำเนินเรื่องแต่งนั้นๆ
== อ้างอิง ==
จักรวาลสมมติ
จินตนาการ
บันเทิงคดี
Life Gamble

redirect มีดสั้นสะท้านฟ้า
กระทรวงพัฒนาทักษะและผู้ประกอบการ

กระทรวงพัฒนาทักษะและผู้ประกอบการ เป็นหน่วยงานราชการของอินเดียก่อตั้งเมื่อวันที่ 9 พฤศจิกายน พ.ศ. 2557 เพื่อพัฒนาทักษะ, การฝึกงานในโรงงานอุตสาหกรรม และอื่นๆจากกระทรวงแรงงานและการจ้างงาน ซึ่งเคยเป็นหน่วยงานที่เคยได้รับผิดชอบก่อนหน้านี้ มีจุดมุ่งหมายสำหรับบุคคลที่ต้องการหาทักษะใหม่
==โครงสร้าง==
รัฐมนตรี
*รัฐมนตรีแต่ละรัฐ
**อธิบดี
***AS & FA
****ผู้อำนวยการที่ 2
****รองผู้อำนวยการที่ 2
***ที่ปรึกษาอธิบดี
***อธิบดีช่วยที่ 1
****ผู้อำนวยการที่ 1
****รองผู้อำนวยการที่ 1
***อธิบดีช่วยที่ 2
****ผู้อำนวยการที่ 3
****รองผู้อำนวยการที่ 3
***อธิบดีช่วยที่ 3
****ผู้อำนวยการที่ 4
****รองผู้อำนวยการที่ 4
***ที่ปรึกษาการคลัง
****ผู้อำนวยการที่ 5
****รองผู้อำนวยการที่ 5
==หน่วยงานในสังกัด==
20px Director General of Training (กองฝึกซ้อมรัฐมนตรี)
20px National Skill Development Corporation (องค์การการพัฒนาทักษะแห่งชาติ)
20px National Skill Development Agency (องค์กรการพัฒนาทักษะแห่งชาติ)
20px National Skill Development Fund (กองการพัฒนาทักษะแห่งชาติ)
20px Indian Institute of Entrepreneurship (สถาบันผู้ประกอบการอินเดีย)
20px National Institute of Entrepreneurship and Small Business Development (สถาบันผู้ประกอบการและการทำธุรกิจขนาดย่อมแห่งชาติ)
20px Sector Skill Councils (แผนกทักษะ)
==การวางแผน==
Pradhan Mantri Kaushal Vikas Yojana
UDAAN, a Special Industry Initiative for Jammu & Kashmir
==อ้างอิง==
==แหล่งข้อมูลอื่น==
Official Website 
กระทรวงในประเทศอินเดีย
ท่าอากาศยานภูมิภาคอัฏฏออิฟ

ท่าอากาศยานภูมิภาคอัฏฏออิฟ  เป็นสนามบินที่ตั้งอยู่ในประเทศซาอุดีอาระเบีย เป็นสนามบินที่มีเที่ยวบินระหว่างประเทศ สนามบินตั้งอยู่ 30 กิโลเมตรไปทางทิศตะวันออกของอัฏฏออิฟ และ 70 กิโลเมตรจากมักกะฮ์ สนามบินนี้ถือว่าเป็นสนาบินที่มีความสำคัญต่อประวัติศาสตร์การบินในประเทศซาอุดีอาระเบียเนื่องจากเป็นสนามบินที่เครื่องบินลงจอดของสมเด็จพระราชาธิบดีอับดุลอะซีซ อิบน์ ซะอูด กษัตริย์องค์แรกของซาอุดีอาระเบีย ใน พ.ศ. 2552 GACA หน่วยงานการดูแลเที่ยวบินระหว่างประเทศอนุญาติให้เที่ยวบินระหว่างประเทศเปิดบริการได้ ทำให้สามารถลดผู้โดยสารจากสนามบินหลัก 3 แห่ง
==สายการบินและจุดหมายปลายทาง==
==อ้างอิง==
==แหล่งข้อมูลอื่น==
อัฏฏออิฟ
สิ่งก่อสร้างในแคว้นมักกะฮ์
เวย์เฟอร์เรคคอร์ดส

เวย์เฟอร์เรคคอร์ดส (Wayfer Records) เป็นค่ายเพลงในสังกัด วอร์นเนอร์ มิวสิก ไทยแลนด์ ก่อตั้งเมื่อปี พ.ศ. 2559 ก่อตั้งโดย ดาโน่ - ดนัย ธงสินธุศักดิ์ จากค่าย จีนี่เรคอร์ดส ในเครือ จีเอ็มเอ็ม แกรมมี่ โดยมีจุดประสงค์เพื่อปลุกปั้นให้ศิลปินไทยรุ่นใหม่ได้สร้างชื่อเสียงในต่างประเทศ
== ศิลปินในสังกัด ==
มาย ไลฟ์ แอส อะลิ โทมัส
เทเลกซ์เทเลกส์ (ย้ายไป JUICEY ในเครือ เลิฟอีส)
Gesplanet
รูฟ
อิฟ มี น็อต
บูม บูม แคช (ย้ายไป High Cloud Entertainment)
บอมบ์ แอท แทร็ค (ย้ายไป genie records)
Wonderframe
Annalynn
D Gerrard
NANTCXP
LUSS
== อ้างอิง ==
== แหล่งข้อมูลอื่น ==
เฟซบุ๊กทางการ
บริษัทของไทย
ค่ายเพลงไทย
บริษัทที่ก่อตั้งในปี พ.ศ. 2559
วอร์นเนอร์ มิวสิก ไทยแลนด์
องค์การเงินตราแห่งประเทศสิงคโปร์

องค์การเงินตราแห่งประเทศสิงคโปร์ (Monetary Authority of Singapore) เป็นหน่วยงานซึ่งทำหน้าที่เป็นธนาคารกลางของประเทศสิงคโปร์ มีหน้าที่กำกับนโยบายการเงินตลอดจนระบบการเงินของประเทศ ก่อตั้งขึ้นเมื่อวันที่ 1 มกราคม พ.ศ. 2514 องค์การเงินตราของประเทศสิงคโปร์นี้ มีข้อแตกต่างจากธนาคารกลางของประเทศอื่นๆคือ องค์การเงินตราของสิงคโปร์ไม่มีการควบคุมเงินตราผ่านการปรับอัตราดอกเบี้ยนโบบาย แต่ควบคุมเงินตราผ่านกลไกการแลกเปลี่ยนเงินตราต่างประเทศโดยการเข้าแทรงแซงเงินดอลลาร์สิงคโปร์ในตลาด
==อ้างอิง==
ธนาคารกลาง
ทาโกไรซ์

ทาโกไรซ์ (; Taco rice) เป็นอาหารญี่ปุ่นและโอกินาวะชนิดหนึ่งที่ได้รับความนิยม มีลักษณะอย่างตาโก (taco) ซึ่งเป็นอาหารเม็กซิโก มีส่วนประกอบหลักได้แก่ชีส, เนื้อ, ผักกาดหอม และมะเขือเทศ (ด้วยการหั่นฝอยทั้งหมด) ราดด้วยซอสซัลซา โดยมีข้าวอยู่ใต้สุดของจาน
ร้านชาร์ลีส์ทาโกส์ (Charlie's Tacos) เปิดกิจการในโอกินาวะในปี ค.ศ. 1956 ได้จำหน่ายตาโกที่ทำจากแป้งข้าวเจ้า โดยถือเป็นร้านขายตาโกเจ้าแรกในโอกินาวะ ต่อมาในปี ค.ศ. 1984 มัตสึโซะ กิโบะ (Matsuzo Gibo) ได้คิดค้นการทำทาโกไรซ์ขึ้น ออกจำหน่ายที่ร้านพาร์โลร์เซนรี (Parlor Senri) และคิงทาโกส์ (King Tacos) ซึ่งเป็นร้านของเขาเอง โดยร้านทั้งสองตั้งอยู่ไม่ไกลจากประตูค่ายแฮนเซน (Camp Hansen) ในเมืองคิง จังหวัดโอกินาวะ
ทาโกไรซ์กลายเป็นอาหารเที่ยงหรือมื้อดึกที่ได้รับความนิยมยิ่งในหมู่ทหารและบุคลากรชาวอเมริกันที่ประจำการในโอกินาวะ ต่อมาเคเอฟซีได้จัดให้ทาโกไรซ์อยู่ในรายการอาหารทุกสาขาในประเทศญี่ปุ่นช่วงปี ค.ศ. 1990 และร้านโยชิโนยะ ภัตตาคารข้าวหน้าเนื้อที่มีสาขาอยู่ทั่วโลก ได้บรรจุรายการอาหารชนิดนี้ไว้เฉพาะสาขาในจังหวัดโอกินาวะ
== อ้างอิง ==
==แหล่งข้อมูลอื่น==
อาหารญี่ปุ่น
อาหารโอกินาวะ
อาหารจากข้าว
ระบบตอนสมบูรณ์

ระบบตอนสมบูรณ์ (absolute-block signalling) หมายถึง ระบบอาณัติสัญญาณรถไฟซึ่งอนุญาตให้ขบวนรถเพียงหนึ่งขบวนเข้าสู่ตอนระหว่างสถานีทางสะดวกสองแห่ง ในที่นี้คือ สถานีต้นตอน และสถานีปลายตอน เมื่อขบวนรถจะออกจากสถานีต้นตอน จะต้องได้รับตราทางสะดวก ซึ่งอาจเป็นตั๋ว ลูกตรา แผ่นตรา หรือสัญญาณออกแสดงท่าอนุญาตก็ได้ แล้วจึงทำขบวนออกไป ระหว่างนี้ สถานีต้นตอนจะไม่สามารถอนุญาตให้ขบวนรถที่ตามมาผ่านเข้าไปได้จนกว่าจะได้รับแจ้งจากสถานีปลายตอนว่า ขบวนรถถึงแล้ว และสถานีปลายตอนจะไม่สามารถอนุญาตให้ขบวนรถสวนทาง (กรณีทางเดี่ยวหรือทางคู่ด้านหนึ่งปิดซ่อม) ผ่านออกมาได้ หากขบวนรถสวนทางไม่ได้รับตราทางสะดวกและฝ่าออกไปชนขบวนรถที่ได้ตราทางสะดวกถูกต้อง ถือว่าขบวนรถที่ไม่มีตรานั้นลักหลีก
ก่อนหน้าที่จะมีระบบตอนสมบูรณ์นั้น ขบวนรถไฟใช้ระบบประกาศเดินระบุเวลาคั่นระหว่างกัน แต่ไม่ปลอดภัยหากขบวนรถตามหลังเร็วจนชนท้ายขบวนรถที่ช้ากว่าข้างหน้า เมื่อมีระบบโทรเลขไฟฟ้าขึ้น จึงมีการคิดประดิษฐ์เครื่องโทรเลขสำหรับใช้ส่งสัญญาณระฆังและปลดล็อกเครื่องตราทางสะดวกระหว่างกัน เครื่องทางสะดวกรุ่นที่ใช้ในประเทศอินเดียและไทยนั้น นิยมใช้เครื่องทางสะดวกชนิด ขบวนรถออกแล้ว-ทางปิด-ขบวนรถจะถึง สถานีปลายตอนต้องบิดลูกบิดไปที่ตำแหน่งขบวนรถจะถึง สถานีต้นตอนจึงจะถอนตรา โดยการบิดลูกบิดไปที่ตำแหน่งขบวนรถออกแล้วได้ เครื่องทางสะดวกบางชนิดใช้สลักห้ามสัญญาณออกเปลี่ยนท่า เมื่อทางสะดวกจึงจะปลดล็อกนั้นเสีย  ส่วนเครื่องทางสะดวกแบบที่ใช้ในสหราชอาณาจักรนั้น จะใช้ชนิด ทางสะดวกแล้ว-ทางปกติ-ทางไม่สะดวก โดยหนึ่งเครื่องจะมีหน้าปัดสองหน้า หน้าหนึ่งสำหรับขบวนรถที่จะไปสู่สถานีปลายตอน ส่วนอีกหน้าสำหรับขบวนรถที่จะเข้ามา ลูกบิดปกติจะอยู่ในตำแหน่ง ทางปกติ หากสถานีต้นตอน เคาะสัญญาณขอทางสะดวกมา สถานีปลายตอนหากเห็นว่าสมควรให้ทางสะดวก ก็จะเคาะตอบรับ แล้วบิดลูกบิดไปในท่า "ทางสะดวกแล้ว" เมื่อขบวนรถผ่านเข้าสู่ตอนแล้ว สถานีต้นตอนจะต้องแจ้งอีกครั้งให้สถานีปลายตอนบิดลูกบิดไปยังตำแหน่ง "ทางไม่สะดวก" ระหว่างนี้สัญญาณออกอันนอกชนิดหางปลาที่ลดลงแล้ว จะไม่สามารถยกขึ้นได้อีก ครั้นขบวนรถมาถึงสถานีปลายตอนแล้ว สถานีปลายตอนจะแจ้งต้นตอน แล้วบิดลูกบิดกลับคืนตำแหน่งทางปกติ ทั้งนี้ หากมีขบวนรถล่องสวนไปในอีกเส้นทาง หน้าปัดที่เหลือนั้นจะใช้ในการขอทางสะดวกสำหรับขบวนดังกล่าวได้
== อ้างอิง ==
ส
ระบบตอนอัตโนมัติ

ระบบตอนอัตโนมัติ (Automatic block signalling) หมายถึง ระบบอาณัติสัญญาณรถไฟซึ่งใช้สัญญาณห้ามและสัญญาณเตือนวางไว้เป็นช่วง ๆ ระหว่างทางให้ถี่พอจะรองรับขบวนรถได้หลายขบวน สัญญาณหนึ่งชุดจะอนุญาตให้ขบวนรถเข้าสู่ตอนที่สัญญาณนั้นดูแลไปจนถึงตอนถัดไป ระบบตอนอัตโนมัติต่างจากระบบตอนสมบูรณ์ตรงที่เมื่อขบวนรถถึงตอนถัดไปแล้ว ทางสะดวกจะถูกคืนโดยอัตโนมัติไม่ต้องคืนทางสะดวกโดยคน
ในอดีต นอกเหนือจากการใช้โทรเลขไฟฟ้าขอและให้ทางสะดวกผ่านระบบตอนสมบูรณ์ (ซึ่งประดิษฐ์เป็นครั้งแรกในสหราชอาณาจักรก่อนจะแพร่หลายมายังสหรัฐอเมริกา)แล้ว ยังมีการใช้ตั๋วทางสะดวกสำหรับแจ้งพนักงานขับรถให้ทำขบวนเข้าสู่ตอนนั้น ๆ หรืออาจออกตั๋วไม่ได้ทางสะดวกหากต้องการให้ขบวนรถมากกว่าหนึ่งขบวนเข้าสู่ตอนหนึ่งตอน ในบางกรณีหากมีขบวนรถล่าช้า อาจจะเปลี่ยนสถานที่หลีกขบวนรถจากสถานีที่ทำการนี้ประจำเป็นอื่นได้ (เรียกว่าการเปลี่ยนหลีก การกระทำทั้งหมดนี้กำกับดูแลโดยพนักงานควบคุมการเดินรถแขวง การออกตั๋วไม่ได้ทางสะดวกถือว่าอันตรายมาก และจะกระทำเมื่อจำเป็นอย่างแท้จริง หากมีสัญญาณอัตโนมัติระหว่างทาง ก็จะช่วยทำให้ไม่ต้องออกตั๋วไม่ได้ทางสะดวก และทำให้สามารถเพิ่มจำนวนขบวนรถได้ง่ายและปลอดภัยขึ้น  ระบบตอนอัตโนมัติประดิษฐ์ขึ้นครั้งแรกในสหรัฐอเมริกาเมื่อ พ.ศ. 2414 ในเส้นทางรถไฟสายตะวันออกรัฐเพนซิลเวเนีย แม้ราคาจะแพงกว่าอาณัติสัญญาณปกติมาก แต่ต่อมาเมื่อระบบได้พิสูจน์ว่าคุ้มราคาแล้วจึงมีการใช้แพร่หลาย
== ดูเพิ่ม ==
ตราทางสะดวก
ระบบอาณัติสัญญาณรถไฟ
ระบบตอนสมบูรณ์
== อ้างอิง ==
อ
เครื่องนับเพลา

เครื่องนับเพลา (Axle counter) คือ เครื่องมือสำหรับตรวจจับความเคลื่อนไหวของรถไฟผ่านเพลาล้อ ประกอบด้วยตัวตรวจจับสองชุด ซึ่งอาจจะใช้วิธีแม่เหล็ก หรือวิธีไฟฟ้าก็ได้ วิธีแม่เหล็กจะใช้ขดลวดสองชุดตั้งสองด้านของรางรถไฟ อันหนึ่งอยู่ในราง อันหนึ่งอยู่นอกราง เมื่อมีขบวนรถผ่านจะทำให้สนามแม่เหล็กระหว่างขดลวดทั้งสองนั้นถูกรบกวน เกิดเป็นสัญญาณขึ้นสำหรับนำไปประมวลผลโดยระบบต่อไป โดยอาจจะนับว่า จำนวนเพลาครบหรือไม่ ถ้าครบก็แสดงว่าไม่มีขบวนรถส่วนหนึ่งส่วนใดหลุด หรืออาจส่งสัญญาณว่าขบวนรถกำลังผ่านมาแล้ว เพื่อปิดเครื่องกั้นถนน
เครื่องนับเพลามีทั้งแบบที่ต้องเจาะราวรางรถไฟ และแบบที่ไม่ต้อง
== ดูเพิ่ม ==
ระบบอาณัติสัญญาณรถไฟ
== อ้างอิง ==
รถไฟ
เจมส์ อี. เวบบ์

เจมส์ เอ็ดวิน เวบบ์ (James Edwin Webb) เป็นนายทหารและเจ้าหน้าที่รัฐบาลชาวอเมริกัน เขาดำรงตำแหน่งผู้อำนวยการบริหารคนที่สองขององค์กรนาซาระหว่างปี 1961 ถึง 1968
เวบบ์ได้บริหารนาซาตั้งแต่ช่วงเริ่มต้นสมัยรัฐบาลประธานาธิบดีเคนเนดีจนถึงสิ้นสุดสมัยรัฐบาลประธานาธิบดีจอห์นสัน ได้ควบคุมปฏิบัติการทางอวกาศหลายรายการ รวมถึงปฏิบัติการส่งมนุษย์ขึ้นไปบนอวกาศครั้งสำคัญๆ ตั้งแต่โครงการเมอร์คิวรี่จนถึงโครงการเจมินี เป็นผู้รับผิดชอบและจัดการเหตุการณ์เพลิงไหม้ยานอพอลโล 1 หลังจากนั้นจึงยุติบทบาท เขาไม่ได้มีส่วนบริหารงานในปฏิบัติการส่วนใหญ่ของโครงการอพอลโลที่นำมนุษย์ไปยังดวงจันทร์
กล้องโทรทัศน์อวกาศรุ่นใหม่ซึ่งมีแผนจะถูกส่งขึ้นไปยังอวกาศในปี ค.ศ. 2018 ได้รับการตั้งชื่อว่ากล้องโทรทรรศน์อวกาศเจมส์ เวบบ์ เพื่อเป็นเกียรติแก่เขา
บุคคลที่เกิดในปี พ.ศ. 2449
บุคคลที่เสียชีวิตในปี พ.ศ. 2535
บุคลากรในองค์การนาซา
ศิษย์เก่าจากโรงเรียนกฎหมายแห่งมหาวิทยาลัยจอร์จ วอชิงตัน
บุคคลจากรัฐนอร์ทแคโรไลนา
พรรคเดโมแครต (สหรัฐ)
ผู้ได้รับอิสริยาภรณ์เหรียญแห่งอิสรภาพของประธานาธิบดี
นาวิกโยธินชาวสหรัฐในสงครามโลกครั้งที่สอง
โรงยิมเปียงยาง

โรงยิมเปียงยาง หรือรู้จักกันในนาม สนามกีฬาในร่มเปียงยาง เป็นสนามกีฬาในร่มตั้งอยู่ในกรุงเปียงยาง ประเทศเกาหลีเหนือ สามารถจุคนได้ 20,100 คน เปิดให้บริการในปีพ.ศ. 2516 ใช้สำหรับจัดกิจกรรมกีฬาในร่มเช่นกีฬาบาสเก็ตบอล, วอลเลย์บอล และใช้จัดการแสดง
==คลังภาพ==
Pyongyang Indoor Stadium (15457536003).jpg|thumb|ภายในโรงยิมเปียงยาง
Students danced on the 69th founding anniversary of the DPRK 2.jpg|thumb|นักเรียนเต้นกับในวาระครบรอบ 65 ปีเกาหลีเหนือ
Laika ac Pyongyang Indoor Stadium (11984760636).jpg|thumb|ด้านนอกของโรงยิมเปียงยาง
==อ้างอิง==
==แหล่งข้อมูลอื่น==
มีภาพและสื่อเกี่ยวกับ โรงยิมเปียงยาง
สนามกีฬาในเปียงยาง
สนามกีฬาแห่งชาติ
ลิกา เอเมเอกิส

ลิกา เอเมเอกิส (Liga MX) เป็นลีกฟุตบอลสูงสุดของประเทศเม็กซิโก ก่อตั้งในปี ค.ศ. 1943
==สโมสรที่เข้าร่วมลิกา เอเมเอกิส (ฤดูกาล 2017–18)==
== ดูเพิ่ม ==
ฟุตบอลในประเทศเม็กซิโก
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ฟุตบอลในประเทศเม็กซิโก
ฟุตบอลลีกสูงสุด
กู้เกียรติ ศรีนาคา

พลเอก กู้เกียรติ ศรีนาคา (เกิด 2 สิงหาคม พ.ศ. 2503) (ชื่อเล่น : ตู่) อดีตรองปลัดกระทรวงกลาโหม อดีตผู้ช่วยผู้บัญชาการทหารบก ตุลาการศาลทหารกลาง อดีตสมาชิกสภานิติบัญญัติแห่งชาติ กรรมการอิสระ บริษัท ไทยออยล์ จำกัด (มหาชน) และอดีตแม่ทัพภาคที่ 1อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
== ประวัติการศึกษา ==
โรงเรียนเตรียมทหาร รุ่นที่ 20
วิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 31
รัฐประศาสนศาสตรมหาบัณฑิต มหาวิทยาลัยบูรพา
หลักสูตร หลักประจำ ชุดที่ 71   จาก โรงเรียนเสนาธิการทหารบก
หลักสูตร วิทยาลัยป้องกันราชอาณาจักร รุ่นที่ 57
== ประวัติรับราชการ ==
ผู้บังคับกองพันทหารราบที่ 3 กรมทหารราบที่ 12 รักษาพระองค์
ผู้บังคับกองพันทหารราบที่ 1 กรมทหารราบที่ 12 รักษาพระองค์
ผู้บังคับการกรมทหารราบที่ 2 รักษาพระองค์
ผู้บัญชาการกองพลทหารราบที่ 2 รักษาพระองค์ -ตุลาคม 2556
รองแม่ทัพภาคที่ 1 - เมษายน 2558
แม่ทัพน้อยที่ 1 -  ตุลาคม 2559
แม่ทัพภาคที่ 1 - ตุลาคม 2560
ประธานคณะอนุกรรมการฝ่ายปฏิบัติการและดําเนินการจัดขบวนพระบรมราชอิสริยยศงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช - ตุลาคม 2560
ตุลาการศาลทหารกลาง - 21 มิถุนายน 2561
ผู้ช่วยผู้บัญชาการทหารบก - ตุลาคม 2561
รองปลัดกระทรวงกลาโหม - ตุลาคม 2562
== เครื่องราชอิสริยาภรณ์ ==
== อ้างอิง ==
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
แม่ทัพภาคที่ 1
ทหารบกชาวไทย
สมาชิกสภานิติบัญญัติแห่งชาติ
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากวิทยาลัยป้องกันราชอาณาจักร
บุคคลจากโรงเรียนเสนาธิการทหารบก
บุคคลจากมหาวิทยาลัยบูรพา
กระทรวงการท่องเที่ยว (มัลดีฟส์)

กระทรวงการท่องเที่ยว เป็นหน่วยงานประเภทกระทรวงของรัฐบาลมัลดีฟส์ กระทรวงมีหน้าที่รับผิดชอบในการพัฒนาอุตสาหกรรมการท่องเที่ยวของประเทศมัลดีฟส์ กระทรวงการท่องเที่ยวก่องตั้งขึ้นในปีค.ศ. 1965 หลังจากที่ประเทศมัลดีฟส์ได้รับอิสรภาพ
==รัฐมนตรีกระทรวง==
==อ้างอิง==
ประเทศมัลดีฟส์
การท่องเที่ยวในประเทศมัลดีฟส์
สมิงทอ

สมิงทอ (သမိန်ထော, ; ? – 27 มีนาคม 1553) หรือสมิงเตารามะ เป็นผู้อ้างสิทธิ์ในราชบัลลังก์หงสาวดี และกษัตริย์องค์สุดท้ายในสายของราชวงศ์หงสาวดี พระองค์ปกครองพื้นที่เล็ก ๆ รอบ ๆ หงสาวดี ในฐานะกษัตริย์จากปี ค.ศ. 1550 ถึง ปี ค.ศ. 1552
พระองค์เป็นพระราชโอรสของพญาหรั่นที่ 2 และพระอนุชาของพระเจ้าสการะวุตพีที่ประสูติแต่พระสนม พระองค์เคยผนวชเป็นภิกษุ และเริ่มกู้ชาติเมื่อ ค.ศ. 1549 ในรัชสมัยพระเจ้าตะเบ็งชะเวตี้แห่งราชวงศ์ตองอู ซึ่งพิชิตและเข้ายึดครองกรุงหงสาวดีของชาวมอญได้เมื่อ 10 ปีก่อน เมื่อพระเจ้าตะเบ็งชะเวตี้ถูกสมิงสอตุตคนสนิทของพระองค์ปลงพระชนม์ สมิงทอปรารถนาจะสืบราชสมบัติจึงถูกกองทัพพม่าตามล่า ทรงลี้ภัยไปประทับที่เมาะตะมะ ได้ขุนนางและประชาชนมาเข้าร่วมกับพระองค์มาก จึงยกทัพมาสู้กับสมิงสอตุตผู้เป็นสามัญชน สมิงสอตุตพ่ายแพ้และถูกสำเร็จโทษในเดือนสิงหาคม ค.ศ. 1550 สมิงทอจึงได้ปราบดาภิเษกเป็นพระเจ้าหงสาวดีทรงพระนามว่าพระเจ้าชัคคะลีมินทร์ หรือพระเจ้าธอชุกคะลี
พระองค์ปกครองหงสาวดีเป็นเวลาประมาณหนึ่งปีครึ่ง จนพระเจ้าบุเรงนองผู้มีสิทธิครองบัลลังก์ต่อจากพระเจ้าตะเบ็งชะเวตี้ ยกทัพจากเมืองตองอูเข้าโจมตีหงสาวดีในเดือนมีนาคมปี ค.ศ. 1552 พระเจ้าบุเรงนองได้ชัยชนะ สมิงทอหลบหนีไปเป็นเวลากว่าหนึ่งปีจนพระองค์ถูกจับในเดือนมีนาคม ค.ศ. 1553 ถูกส่งตัวกลับมายังหงสาวดีและถูกสำเร็จโทษในวันที่ 27 มีนาคม ค.ศ. 1553
==อ้างอิง==
เชิงอรรถ
บรรณานุกรม
พระมหากษัตริย์ราชวงศ์หงสาวดี
อุทยานธรณีแห่งชาติจางเย่

อุทยานธรณีแห่งชาติเมืองจางเย่  ตั้งอยู่ระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอในเมืองจางเย่ มณฑลกานซู่ ประเทศจีน อุทยานแห่งนี้ครอบคลุมพื้นที่กว่า  พื้นที่นี้ถูกจัดตั้งเป็นอุทยานธรณีระดับจังหวัด ในวันที่ 27 ธันวาคม 2548 ต่อมาได้รับการแต่งตั้งให้เป็น "อุทยานธรณีแห่งชาติเมืองจางเย่" (Zhangye National Geopark) โดยกระทรวงทรัพยากรและที่ดินในวันที่ 16 มิถุนายน 2559 สถานที่แห่งนี้เริ่มเป็นที่รู้จักเนื่องจากมีการก่อตัวของหินที่มีสีสันสวยงาม และได้รับการโหวตจากสื่อมวลชนจีนว่าเป็นสถานที่ที่สวยงามแห่งหนึ่งในประเทศจีน
==ที่ตั้ง==

อุทยานแห่งนี้ตั้งอยู่ทางตอนเหนือของของเทือกเขาฉีเหลียง(Qilian Mountains) ในระหว่างเขตปกครองตนเองชนชาติยู่กู้ ซู่หนานและเทศมณฑลหลินเสอ เมืองจางเย่ มณฑลกานซู่ โดยพื้นที่หลักของอุทยานแห่งนี้อยู่ในเขตเมือง Kangle และ Baiyin 
==ภูมิประเทศ==

อุทยานแห่งนี้เป็นที่รู้จักในชื่อ "เขาสายรุ้งตันเสีย" ซึ่งเรียกตามแนวเขาสูงที่มีลวดลายเป็นริ้วสีธรรมชาติสีสดใส ซึ่งสีเหล่านี้มาจากสีของหินทรายและแร่ธาตุต่างๆ ที่เกิดขึ้นจากการเคลื่อนตัวของเปลือกโลกเมื่อ 24 ล้านปีก่อนประกอบกับการที่โดน ลม และฝนกัดเซาะเป็นเวลานับพันปีจนทำให้มันมีลวดลายเรียงตัวกันเป็นชั้นเหมือนเค้ก
==สื่อและการท่องเที่ยว==
ในปี พ.ศ. 2548 ภาพของอุทยานแห่งนี้ได้รับการโหวตจากสำนักข่าวรายใหญ่กว่า 34 สำนักว่าเป็นหนึ่งในสถานที่ๆสวยงามที่สุดแห่งหนึ่งในประเทศจีน
ในปี พ.ศ. 2552 นิตยสารCNG ของจีนนั้นได้เลือกอุทยานแห่งนี้เป็นหนึ่งใน 6 สถานที่มีภูมิประเทศสวยที่สุดในประเทศจีน
สถานที่แห่งนี้ได้กลายเป็นสถานที่ท่องเที่ยวชั้นนำของเมืองจางเย่ และได้มีการสร้างทางเดินเพื่อให้นักท่องเที่ยวสามารถเดินชมลายหินได้อีกด้วย ในปี 2557 ได้มีการลงทุนกว่า 100 หยวนเพื่อเพิ่มและปรับปรุงสิ่งอำนวยความสะดวกในอุทยาน
==สมุดภาพ==
Landscape in Zhangye National Geopark.jpg
Buildings in Zhangye National Geopark.jpg
Flickr image 29851220573.jpg
Flickr image 29851221553.jpg
Flickr image 30483606125.jpg
Colourful mountains of the Zhangye National Geopark.jpg
==แหล่งข้อมูล==
=== อ้างอิง ===
=== บรรณานุกรม ===
===ข้อมูลเพิ่มเติม===
Zhangye Danxia Geopark on TripAdvisor
ภูมิศาสตร์จีน
สถานที่ท่องเที่ยวในประเทศจีน
สถานที่ท่องเที่ยวในมณฑลกานซู่
อุทยานธรณี
อุทยานในประเทศจีน
สถานที่ท่องเที่ยวระดับ AAAAA ในประเทศจีน
ซันนักจี

ซันนักจี  เป็นอาหารกินดิบ ซึ่งทำมาจากหนวดปลาหมึก วิธีทำคือฆ่าหมึกและสับหนวดของมันเป็นท่อน ๆ ชิ้นเล็กแล้วนำไปเสิร์ฟโดนขณะไปเสิร์ฟนั้นหนวดของหมึกจะยังคงขยับไปมาอยู่เนื่องจากเส้นประสาทในหนวดของหมึกยังทำงานอยู่ รวมทั้งระบบประสาทของหมึกนั้นมีความซับซ้อนสูงมาก ประกอบกับเซลล์ประสาทจำนวนมากในหนวดทำให้หนวดของหมึกมีการเคลื่อนไหวตามรีเฟล็กซ์ถึงแม้ว่าหนวดเหล่านั้นไม่ได้รับคำสั่งจากสมองแล้วก็ตาม
ซันนักจีจะเสิร์ฟพร้อมกับน้ำมันงาและงาคั่ว
==การรับประทาน==
เนื่องจากปุ่มดูดบนหนวดของหมึกนั้นยังคงทำงานอยู่ทำให้เวลารับประทานนั้นต้องมีการระมัดระวังเป็นพิเศษ เนื่องจากปุ่มดูดพวกนี้อาจทำให้หนวดติดที่ปากและลำคอได้
==ความแตกต่างของภาษา==
คำศัพท์ในเกาหลีเหนือและใต้นั้นมีความแตกต่างกัน ซึ่ง นักจี ในเกาหลีใต้แปลว่าชนิดของปลาหมึกขนาดเล็ก (มักแปลผิดเป็น "ลูกหมึกยักษ์") ส่วน นักจี ในเกาหลีเหนือมีความหมายว่า หมึกกล้วย (nakjiในการแปลงเป็นตัวโรมันตามระบบแมกคูน-ไรซ์ชาวเออร์จะได้เป็น nakchi)
==ความแพร่หลาย==
ซันนักจีมีทั่วไปตามร้านอาหารเกาหลีที่เสิร์ฟเนื้อปลาดิบ แต่อาจพบในบาร์หรือร้านข้างทางต่าง ๆ ซึ่งมักเสิร์ฟเป็นของว่างรับประทานกับโซจู
==อันตราย==
มีหลายอุบัติเหตุที่เกี่ยวกับ ซันนักจี ซึ่งส่วนมากจะเกี่ยวกับการสำลัก เช่นในปี พ.ศ. 2551 ที่ควังจู
==อ้างอิง==
==ดูเพิ่ม==
5 Korean foods for adventurous eaters Chincha.co.uk
อาหารเกาหลี
อาหารจากหมึกกระดอง